**Technegau Llinynnol**

**Vibrato:** Dyma dechneg a ddefnyddir bron o hyd gan offerynwyr cyfoes i greu sain fwy cynnes a mynegiannol. Mae’r bys a ddefnyddir i chwarae’r nodyn yn symud nôl ac ymlaen er mwyn newid y traw rhyw ychydig bach. Gall y chwaraewr amrywio cyflymder a lled y vibrato. Ambell waith gofynnir i chwaraewyr berfformio ‘*senza vibrato’* (heb vibrato) am sain fwy oeraidd.

**Legato/ llithriadau:** chwarae nodau yn llyfn; gall yr effaith fod hyd yn oed yn fwy llyfn drwy chwarae sawl nodyn ar un bwa. Gall offerynnau llinynnol hefyd chwarae nodau sy’n para’n hir iawn.

Esiampl: Mendelssohn Triawd yn D leiaf - Andante con moto tranquillo

[**https://soundcloud.com/galos\_trio/08-mendelssohn-piano-trio-in-d**](https://soundcloud.com/galos_trio/08-mendelssohn-piano-trio-in-d)

Fibich – Poème

[**https://soundcloud.com/galos\_trio/04-fibich-poeme**](https://soundcloud.com/galos_trio/04-fibich-poeme)

**Staccato:** Nodau byr y gall offerynnau llinynnol chwarae ar y tannau(martelé), neu oddi ar y tannau (spiccato/ y bwa’n bownsio)

Esiampl: Frank Bridge – Hornpipe

[**https://soundcloud.com/galos\_trio/06-bridge-hornpipe**](https://soundcloud.com/galos_trio/06-bridge-hornpipe)

**Pizzicato:** Plycio’r tannau gydag un o’r dwylo- yn arferol llaw'r bwa.

Example: Tomo y Obligo (y sielo ar y dechrau)

[**https://soundcloud.com/galos\_trio/09-gardel-arr-meredith-tomo-y**](https://soundcloud.com/galos_trio/09-gardel-arr-meredith-tomo-y)

**Gwasgiad Dwbl:** Chwarae dau nodyn yr un pryd ar dannau cyfagos - gellir chwarae cordiau o 3 neu 4 nodyn, ond rhaid i’r nodau fod ar draws y tannau.

**Effeithiau Arbennig:**

**Snap/Bartok Pizzicato:** Plycio’r tant yn galed iawn fel ei bod yn taro’r offeryn (gall y ddau offeryn wneud hyn, ond y sielo sydd fwyaf effeithiol gan fod y tannau’n hirach).

**Glissando:** Llithro’r bys ar hyd tant gan achosi nodyn i ddisgyn neu godi.

**Col legno:** Chwarae gyda phren y bwa.

**Sul Tasto:** Chwarae dros fwrdd y bysedd am sŵn tyner iawn.

**Sul Ponticello:** Chwarae ar neu’n agos iawn at y bont am sain oeraidd / garw.

**Tremolo:** Symud y bwa mor gyflym â phosib am effaith o grynu, neu newid yn gyflym rhwng dau nodyn sydd a mwy na chyfwng o 2ail rhyngddynt.

**Trilio:** Symud yn gyflym iawn rhwng dau nodyn sydd â chyfwng o 2ail rhyngddynt.

**Mudydd:** Dyfais sy’n clampio ar y bont er mwyn creu sain mwy tynner.

**Harmonigau:** Creu sain fel sŵn chwiban. Mae yn ddau fath:

Harmonig naturiol: sy’n creu nodyn sydd un neu ddwy wythfed yn uwch na’r tant agored.

Harmonig ffals: yn swnio dwy wythfed yn uwch na’r hyn sydd wedi’i ysgrifennu; gellir chwarae alaw fel hyn.

**Technegau Piano:**

**Ystod eang iawn:**  o nodau isel iawn i nodau uchel dros ben.

**Y Pedal Cynnal:** yn achosi’r nodau i ganu ‘mlaen ar ôl i’r allwedd gael ei rhyddhau.

**Pedal Una Chorda:** Yn gwanychu dwy o’r tannau ar gyfer bob nodyn gan wneud y sain yn fwy tyner.

**Y defnydd o arpeggio:** Creu effaith arbennig drwy chwarae nodau unigol cordiau yn gyflym, un ar ôl y llall, ar un neu ddwy law.

**Cordiau:** Gellir chwarae hyd at 10 nodyn yr un pryd, ond os ydynt yn rhy bell ar wahân bydd rhaid chwarae’r nodau un ar ôl y llall.

**Pob offeryn:**

 Ystod deinameg ***ppp - fff***

* Gellir chwarae’n unsain neu mewn wythfedau. **Gwrandewch ar Driawd Gabriel Fauré - y feiolin a’r sielo yn unsain** [**https://youtu.be/rj0uICVf\_7w**](https://youtu.be/rj0uICVf_7w) **o 2’54’’**
* Nodau llyfn neu ar wahân
* Ail adrodd nodau’n gyflym

**Gwrando ar Driawd Piano Galos:**

**Youtube:** [**https://www.youtube.com/channel/UCrH8NLAhHgR7Aq-ovtY\_-2g**](https://www.youtube.com/channel/UCrH8NLAhHgR7Aq-ovtY_-2g)

**Sound cloud:** [**https://soundcloud.com/galos\_trio**](https://soundcloud.com/galos_trio)

**Triawdau Piano eraill;**

**James Macmillan – Triawd Piano Rhif 2 (ailadrodd nodau, glissando, pizzicato, harmonigau ffals)**

[**https://youtu.be/Rx4Cj0naKJ4**](https://youtu.be/Rx4Cj0naKJ4)

**Johanna Doderer – Cyfansoddwr yn siarad am ysgrifennu i driawd piano**

[**https://youtu.be/VPSu\_jqY\_Hg**](https://youtu.be/VPSu_jqY_Hg)

Triawd Piano Galos